Skōnfederowane Sztaty Ameriki

Skōnfederowane Sztaty Ameriki (ang. Confederate States of America) – gyszichtowy sztat we Pōłnocnyj Americe, kery powstoł 8 lutego 1861 skuli kōnwyncyji we Montgomery. 

Skōnfederowane Sztaty Ameriki powstały na drōdze ôdłōnczyniŏ sie ôd Zjednoczōnych Sztatōw Alabamy, Floridy, Georgiji, Połedniowej Karoliny, Lujizjany, Mississipi a Teksasu kere to szrajbły kōnwyncyjõ we Montgomery 8 lutego 1861 co bōło poczōntkiym nowyj kōnfederacyje. Niyskorzij po rozpoczyńciu Secesyjnyj Wojny (mianowanyj tyż Wojnōm ô Niyprzinŏleżytość Połedniŏ skuli tego co ôdłōnczōne sztaty znojdowały sie na połednie ôd tych kere ôstały we Zjednoczōnych Sztatach) do kōnfederacyje przistōmpiyły tyż Arkansas, Pōłnocnŏ Karolina, Tennessee a Wirginijŏ. Krōm tego podwōjne (prokōnfederacke a prounijne) regiyrōnki miały sztaty Missouri a Kentucky a Skōnfederowane Sztaty Ameriki rościły sobie rechty do terytoryjōw Arizōny a Indianerskigo, nale skutecznõ kōntrolã miały ino nad piyrszym terytoryjum kaj amerikańske zidlery spiyrały Skōnfederowane Sztaty Ameriki a na tajli drugigo kaj Indianery spiyrały idyje kōnfederacyje chcōnc rōwnyj autōnōmiczności decyzyji na poziōmie inkszych sztatōw a ôchrōny mit ze uznaniym plymiynnych ziym. Skōnfederowane Sztaty Ameriki istniały aże do 9 kwietnia 1865, kedy to kōnfederacki jyneroł Robert Edward Lee skapituliyrowoł przed unijōm a wszyjske sztaty a terytoryja ôstały prziłōnczōne nazŏd do Zjednoczōnych Sztatōwhttps://encyklopedia.pwn.pl/haslo/Skonfederowane-Stany-Ameryki;3976020.html. 

Kategoryjo:Historyczne państwa we Půłnocnyj Americe‎